Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: büntetőeljárásról szóló 1973. évi I. törvény 1999. március elsején hatályba lépett módosító rendelkezéseinek tükrében”
Paragraph Index: 1817

2. A munkacsoport véleménye szerint a magyar adatvédelmi törvény megfelelő védelmi szintet biztosít. A munkacsoport a személyes adatok harmadik országokba történő továbbításáról szóló 1998. július 24-én elfogadott munkatanulmányában5 ismertette a direktíva azon követelményeit, amelyeknek meg kell felelni, és felsorolta azokat a konkrét elemeket, amelyeket meg kell valósítani a megfelelő védelmi szint meglétének megítélésekor. A direktíva és a magyar jog szabályainak összevetéséből6 az következik, hogy a magyar jog — amely alkalmazza a gépi- és kézi adatfeldolgozás rendelkezéseit7, amely figyelembe veszi az előbb hivatkozott európa tanácsi dokumentum alapelveit — olyan alapelvek szerint működik a személyes adatok védelme és mechanizmusai tekintetében, amelyek biztosítják az alapelvek hatékony alkalmazásának szintjét8. Következésképpen, a munkacsoport ajánlja a 95/46/EC sz. direktíva 31. cikkelye által felállított bizottságnak és a Tanácsnak, állapítsa meg, hogy Magyarország megfelelő védelmi szintet biztosít e direktíva 25. cikkely 6. paragrafusa értelmében. Készítette Brüsszelben, 1999. szeptember 7-én a munkacsoport Peter HUSTINX elnök 1 A Munkacsoport az Európai Parlament és Tanács 1995. október 24-én elfogadott 95/46/EC irányelve 29. cikkelye alapján jött létre, OJL 281 1995. november 23, 31. oldal. Megtalálható a következő címen: http://www.europa.eu.int/comm/dg15/en/media/dataprot/index.htm. 2 További információk megszerzése érdekében néhány kérdésben a munkacsoport elnöke és a magyar ombudsman között levélváltás történt (március 22-i és április 19-i levelek, valamint az ezekre adott válaszok március 25-én és április 23-án).

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes